**ELEMENTI I KRITERIJI PRAĆENJA I OCJENJIVANJA IZ MATEMATIKE**

|  |  |  |  |  |  |
| --- | --- | --- | --- | --- | --- |
| OCJENA  ELEMENTI | ODLIČAN (5) | VRLO DOBAR (4) | DOBAR (3) | DOVOLJAN (2) | NEDOVOLJAN (1) |
| USMENI | Učenik efikasno, kreativno i samostalno rješava probleme povezujući poznate ideje i koncepte u poznatim i novim situacijama. Postupke objašnjava koristeći matematičku terminologiju jasno, precizno i sa sigurnošću. Uspješno rješava složene zadatke, primjerenom brzinom, rješenja su gotovo uvijek točna. | Učenik uglavnom samostalno i točno rješava probleme. Postupke objašnjava jasno i precizno, koristi matematičku terminologiju, uz manju pomoć nastavnika jer djelomično nedostaje sigurnosti.  Rješava složene zadatke, greške samostalno ispravlja. | Učenik bez većih problema rješava srednje teške zadatke. Ideje i koncepte teže usvaja, objašnjenja su odgovarajuća, ali nepotpuna i nesigurna. Ako je upozoren ispravlja pogrešku. | Učenik rješava osnovne zadatke. Ideje i postupke jako teško usvaja, pri primjeni na najosnovnije zadatke potrebna mu je veća pomoć nastavnika, objašnjenja su djelomično točna, ali nepotpuna i nesigurna. | Učenik ne poznaje i ne primjenjuje matematičke poučke i pravila. Usprkos pomoći ne rješava ni najosnovnije zadatke. |
| PISMENI | Od 90% - 100% riješenih točnih odgovora. | Od 76% - 89% riješenih točnih odgovora. | Od 60% - 75% riješenih točnih odgovora. | Od 41% - 59% riješenih točnih odgovora. | Od 0% - 40% riješenih točnih odgovora. |
| DOMAĆE ZADAĆE | Redovno, uredno i točno piše domaće zadaće. Rješenja često originalna. | Domaće zadaće piše redovno i uredno, pri čemu rješenja ponekad nisu u potpunosti točna. | Domaće zadaće piše uglavnom redovno i uredno, ali često su polovično riješene. | Neredovno, nepregledno i netočno piše domaću zadaću. Često izostaju važni postupci. | Ne piše domaće zadaće. |
| ZALAGANJE | Učenik radi marljivo, koncentrirano, samostalno, aktivan je u radu, pomaže drugima,uredno vodi zabilješke, uvijek dolazi pripremljen na sat. | Učenik radi marljivo, samostalno, aktivan je uz manji poticaj, uredno vodi zabilješke, na sat dolazi pripremljen. | Učenik radi uglavnom marljivo, trudi se samostalno rješavat zadatke, bilješke su uglavnom potpune i uredne. | Učenik radi na poticaj i zahtjev nastavnika, bilješke su nepotpune i neuredne. | Učenik ne sudjeluje u radu, ometa druge, ne vodi bilješke, često bez pribora. |